open-index/open-wikipedia-markdown huggingface dataset:
השתיקה (סרט, 2022)

**השתיקה** הוא סרט דרמה ישראלי משנת 2022 בכתיבה ובימוי של שמי זרחין, עם מוריס כהן, אושרי כהן, אסתי זקהיים ולבנה פינקלשטיין בתפקידים הראשיים.

לבנה פינקלשטיין מופיעה בסרט בתפקיד כפול, והייתה מועמדת לפרס אופיר לשחקנית הראשית הטובה ביותר. מוריס כהן היה מועמד לפרס אופיר לשחקן הראשי הטוב ביותר, ואסתי זקהיים הייתה מועמדת לפרס אופיר לשחקנית המשנה הטובה ביותר.

## תקציר העלילה
אביב יצחקי (אושרי כהן) הוא בנו בן ה-31 של ראש הממשלה לשעבר נח יצחקי (אלי דנקר) שמוגדר כ"צמח" לאחר אירוע מוחי. אביב רוצה לרוץ לבחירות ולהיבחר לראש ממשלה לאחר שאשתו נהרגה בתאונת דרכים. אין לו הרבה מה להציע אך הוא נישא על גלי החמלה כאלמן צעיר וכבן לאב חולה סיעודי.

אביהו מזרחי (מוריס כהן) הוא מראיין בכיר בטלוויזיה שמכיר היטב את אביב לאחר שהיה המורה שלו. הוא עומד לראיין את אביב ונוסע מוקדם לבית המשפחה, שם הוא נפגש עם נח יצחקי. מסתבר שאינו "צמח" ככלות הכל. נח נותן לאביהו נוסח כתוב של הריאיון אותו כתב ודורש ממנו שלא יחרוג מהכתוב.

אביהו נשוי בשנית לאושיק (ליאת הר לב) ולהם שני ילדים אבל הוא עדיין קשור לגרושתו כוכי (אסתי זקהיים) שתומכת בו ביחסיו עם אמו שרה (לבנה פינקלשטיין) שהפסיקה לדבר מרצון. אחותה התאומה לילי (לבנה פינקלשטיין) דווקא מרבה לדבר ומספרת לאביו ולכוכי את ההיסטוריה הבעייתית של המשפחה.

אביהו והמפיק נרי (צחי הלוי) מקבלים רמזים כי כדאי להם לשתף פעולה עם דרישותיו של נח.

מגיע זמן הריאיון החשוב. אביהו יושב מול אביב ולא מוציא מילה. שניהם מתבוננים אחד בשני זמן ממושך ולא מדברים עד שאביהו עוזב את האולפן.

## צוות השחקנים

## קישורים חיצוניים

*קדימון להשתיקה, באתר יוטיוב
* 

קטגוריה:סרטי 2022
קטגוריה:סרטים בעברית
קטגוריה:סרטי דרמה ישראליים
קטגוריה:סרטי יונייטד קינג
קטגוריה:סרטי שמי זרחין
קטגוריה:סרטים ישראליים משנת 2022
פוטרה

**פוטרה** (בספרדית: **Putre**) היא עיר וקומונה בצ'ילה, בירת הפרובינציה פרינאקוטה במחוז אריקה ופרינאקוטה. העיר ממוקמת 130 קילומטרים מזרחית לעיר אריקה, בגובה 3,500 מטר. ברקע העיר ניתן לראות את הקומפלקס הגעשי טאפקה.

פוטרה נמצאת בקצה הפארק הלאומי לאוקה, והיא פופולרית בקרב מבקרים המגיעים לפארק הלאומי ומעוניינים להתרגל לשהות בגובה.

בעיר יש כנסייה היסטורית.

הקומונה כוללת גם את היישובים Socoroma, Tignamar, Belén, Chapiquiña, Pachama, Ancuta, Guallatiri, Parinacota, Chucuyo ו-Caquena.

ב-6 במרץ 2011, רעידת אדמה בעוצמה של 6.2 שמרכזה היה 110 קילומטרים מתחת לפוטרה הרעידה את צפון צ'ילה ודרום פרו, ולא גרמה לנפגעים. נגרם רק נזק קל.

## אקלים
לפי סיווג האקלים בשיטת קפן, לפוטרה אקלים טונדרה אלפיני (ET) הגובל באקלים קר חצי צחיח (BSk).

## דמוגרפיה
לפי מפקד האוכלוסין של המכון הלאומי לסטטיסטיקה ב-2002, בפוטרה היו 1,977 תושבים (1,345 גברים ו-632 נשים). מתוכם, 1,235 (62.5%) התגוררו באזורים עירוניים ו-742 (38.5%) באזורים כפריים. האוכלוסייה קטנה ב-29.5% (826 נפשות) בין מפקדי 1992 ל-2002.

## מינהל
כקומונה, פוטרה היא חטיבה מנהלית ברמה השלישית של צ'ילה המנוהלת על ידי מועצה עירונית, בראשות ראש עיר שנבחר ישירות כל ארבע שנים. מאז אוגוסט 2023 ראש העיר הוא חאבייר טיטו ואיה (מפלגת UDI), שנבחר על ידי המועצה הקהילתית לאחר שראש העיר לשעבר, מריסל גוטיירס קסטרו (הודו) נפטרה ביולי 2023.

## קישורים חיצוניים

## הערות שוליים

קטגוריה:צ'ילה: ערים
קטגוריה:אריקה ופרינאקוטה
אלקי

**פרובינציית אלקי** (בספרדית: **Provincia de Elqui**) היא פרובינציה במחוז קוקימבו בצ'ילה. המחוז מחולק ל-3 פרובינציות: אלקי לימארי וצ'ואפה. בירת הפרובינציה היא העיר קוקימבו.

## גאוגרפיה
פרובינציית אלקי משתרעת על פני שטח של 17.095,7 קילומטרים רבועים. היא הגדולה מבין שלושת המחוזות במחוז קוקימבו. הפרובינציה גובלת בפרובינציית הואסקו (מחוז אטקמה) מצפון, בארגנטינה ממזרח, במחוז לימרי מדרום, ובאוקיינוס השקט או ים צ'ילה ממערב. הנהר הראשי במחוז הוא נהר אלקי שאורכו 75 ק"מ. בעמק הנהר גדלים עצי פרי, כולל גפנים. 

פרובינציית אלקי מאופיינת באקלים ים תיכוני צחיח, עם גשמים חורפיים, טמפרטורות מתונות ולחות יחסית גבוהה באזורי החוף.

## דמוגרפיה
על פי מפקד האוכלוסין של 2017 על ידי המכון הלאומי לסטטיסטיקה (INE), הפרובינציה משתרעת על שטח של  והייתה בה אוכלוסייה של 496.337 תושבים, מהם 443,484 באזורים עירוניים ו-52,853 באזורים כפריים. נכון ל-2017 צפיפות האוכלוסין בה היא 29.03 תושבים לקילומטר מרובע. 

## מינהל
כפרובינציה, אלקי היא מחוז מנהלי ברמה השנייה של צ'ילה, המחולק לשש קומונות (בספרדית: comunas). הפרובינציה מנוהלת על ידי מושל שממונה ישירות על ידי נשיא צ'ילה ונשאר בתפקיד כל עוד הוא נהנה מאמונו.

### קומונות

מבוסס על נתוני מפקד האוכלוסין של 2017
## גלריה
טקסט=מוזיאון מיסטראל בויקוניה, צ'ילה|ימין|ממוזער|150x150 פיקסלים|מוזיאון מיסטרל בויקוניה, צ'ילה ממוזער|150x150 פיקסלים|כיכר אנדקויו|מרכז

## ראו גם

* לימארי
* צ'ואפה
* מחוז קוקימבו

## קישורים חיצוניים

## הערות שוליים

קטגוריה:צ'ילה: פרובינציות
קטגוריה:מחוז קוקימבו
בנפשה יעקובי

**בנפשה יעקובי** היא פעילה אפגנית למען זכויות אנשים עם מוגבלות. בשנת 2021, היא נבחרה לאחת מ-100 הנשים של ה-BBC.

## קורות חיים
בנפשה יעקובי נולדה עיוורת והפכה לפעילה למען זכויות אנשים עם מוגבלויות. היא למדה ספרות פרסית באיראן ולאחר מכן שני תארים מתקדמים בקאבול, ועבדה במשרד התובע הכללי . היא הקימה, יחד עם בעלה מהדי סלמי, שגם הוא עיוור, את ארגון Rahyab כדי לסייע ולחנך כבדי ראייה.

משנת 2019, יעקובי הייתה נציבת הוועדה הבלתי תלויה לזכויות האדם באפגניסטן (AIHRC), אך בשנת 2021 נאלצה להימלט מאפגניסטן עם בעלה בעקבות השתלטות הטליבאן על השלטון. בניסיון השלישי שלהם לעזוב, הם הגיעו לשדה התעופה של קאבול ונסעו לבריטניה.

בשנת 2020 הייתה יעקובי מועמדת לוועדת האו"ם לזכויות אנשים עם מוגבלות. בשנת 2021 היא נכללה ברשימת "100 הנשים" של ה-BBC.

## קישורים חיצוניים

## הערות שוליים

קטגוריה:זוכות אות האומץ הנשי הבין-לאומי
קטגוריה:נשים אפגניות
אנה קלמן

**אנה סופיה קלמן** (בשוודית: **Anna Sofia Kleman**) (1862–1940) הייתה מנהלת ביטוח ופמיניסטית שוודית. היא זכורה בזכות עבודתה כפעילה למען זכויות נשים ופציפיזם, במיוחד בתחום זכות בחירה לנשים. היא השתתפה בוועידת זכויות הבחירה לנשים בסטוקהולם בשנת 1911 וייצגה את שוודיה בוועידת השלום הבינלאומית של נשים ב-1915 בהאג.

כאשר הוקמה עמותת Save the Children בשנת 1919, היא הייתה חברה במועצת המנהלים של השלוחה השוודית Rädda Barnen. לימים היא הפכה ליושבת ראש הארגון.

## ביוגרפיה
[ימין|ממוזער|320x320 פיקסלים| הקונגרס הבינלאומי של נשים בשנת 1915. משמאל לימין: 1. לוסי תומאיאן - ארמניה, 2. לאופולדין קולקה, 3. לורה יוז - קנדה, 4. [רוזיקה שווימר - הונגריה, 5. אניטה אוגספורג - גרמניה, 6. ג'יין אדמס - ארצות הברית, 7. יוג'יני האנר, 8. אלטה ג'ייקובס - הולנד, 9. קריסטל מקמילן - בריטניה, 10. רוזה גנוני - איטליה, 11. אנה קלמן - שוודיה, 12. תורה דאוגארד - דנמרק, 13. לואיז קיילהאו - נורווגיה]]
אנה סופיה קלמן נולדה בשנת 1862 בקרלסקרונה, בתו של המפקד קרל קלמן (1820–1872) ויוהנה אוגוסטה גראהם (1825–1904). אחותה הצעירה, אלן קלמן (1867–1943), הייתה גם היא פעילה בתנועת הנשים.

עד 1895 עבדה עבור חברת הביטוח Thule בסטוקהולם. משנת 1903 הייתה פעילה ב"סטודנטים ועובדים" (Studenter och Arbetare), ובין השנים 1906 ל-1911 הייתה חברה בהנהלת האיגוד הלאומי לזכות בחירה לנשים השוודית. בשנת 1907 נבחרה לוועדה של ארגון הנשים Nya Idun. היא תמכה בזכות ההצבעה לנשים והייתה משתתפת פעילה בוועידת זכויות הבחירה לנשים בסטוקהולם בשנת 1911. בנוסף, היא השתתפה בקונגרס השלום לנשים בהאג בשנת 1915 ובקונגרס ליגת נשים בין-לאומית לשלום וחירות בציריך בשנת 1919.

קלמן כתבה מאמרים בזכות זכות הבחירה לנשים ופרסמה אותם בכתב העת Rösträtt för kvinnor ("זכות בחירה לנשים") משנת 1916.

עם השנים הפכה לפעילה מרכזית בתנועת השלום, ושימשה כיו"ר השלוחה השוודית של ליגת נשים בין-לאומית לשלום וחירות בין השנים 1915 ל-1918. בשנת 1925 השתתפה בכנס של מועצת נשים בין-לאומית שאורגן על ידי האגודה הלאומית לזכות הבחירה לנשים בוושינגטון די. סי., ודיווחה על הדיונים בכתב העת Hertha, מגזין שהוקדש לתנועת הנשים.

אנה קלמן נפטרה ב-1940 בסטוקהולם.

## ראו גם
* רשימת פעילי שלום

## קישורים חיצוניים

## הערות שוליים

קטגוריה:פמיניסטיות שוודיות
קטגוריה:ילידות 1862
קטגוריה:ילידי 1862
קטגוריה:נפטרות ב-1940
קטגוריה:שוודים שנפטרו ב-1940
ממשלת חמדאללה הראשונה

**ממשלת ראמי חמדאללה הראשונה** היא הממשלה החמש עשרה של הרשות הפלסטינית בראשות ראמי חמדאללה, והיא כיהנה מ-6 ביוני 2013 עד 19 בספטמבר 2013.

## הקמת הממשלה
נשיא הרשות הפלסטינית מחמוד עבאס הטיל על ראמי חמדאללה להרכיב את הממשלה החדשה ב-2 ביוני 2013. ב-8 ביוני 2013, הוציא אבו מאזן צו להחלפת הממשלה וצירף את אנואר אבו עישה לתפקיד שר התרבות.

הרכב הממשלה היה כדלקמן:

## התפטרותו של חמדאללה
ימים ספורים לאחר הקמת הממשלה, ב-20 ביוני 2013, הגיש ראש הממשלה חמדאללה את התפטרותו. הנשיא אבו מאזן שלח משלחת נשיאותית לביתו של חמדאללה בשכונת אל-סייד בטול כרם כדי לנסות לשכנעו לבטל את ההתפטרות, אך חמדאללה התעקש.

## הערות שוליים

קטגוריה:ממשלות הרשות הפלסטינית
קיר השמות של אנדרטת השואה

**קיר השמות** (בצרפתית: **Mur des Noms**), הידוע גם בשם **חומת השמות של אנדרטת השואה**, הוא אתר הנצחה הממוקם ברחבת מוזיאון השואה הצרפתי ברובע המארה, שברובע הרביעי של פריז. קיר השמות מורכב משלושה קירות העשויים אבן ירושלמית ועליהם חקוקים שמותיהם של 76,000 יהודים, בהם 11,400 ילדים, אשר גורשו מצרפת בסיוע משטר וישי במסגרת שואת יהודי צרפת שהייתה חלק מתוכנית ההשמדה הנאצית של יהדות אירופה.

רוב הנספים ששמותיהם חקוקים על הקיר נרצחו בין השנים 1942–1944 באושוויץ-בירקנאו, ואחרים במחנות סוביבור, מיידנק ובמשלוח אחד גם במדינות הבלטיות. שמות הקורבנות מסודרים על פי שנת גירושם ובסדר אלפביתי. שמותיהם של היהודים שנרצחו בצרפת עצמה, אך לא גורשו, אינם מופיעים על הקיר.

אנדרטה זו תוכננה על ידי האדריכלים פרנסואה פין וז'אן-פייר ז'וב (1926 - 2019), שהיה אדריכל כבוד של המונומנטים ההיסטוריים, והוביל את השלב הראשון של הפרויקט. העבודות בוצעו בפיקוח בנו, האדריכל אנטואן ז'וב (1955 - 2012), ושותפיו אן סאזראט.

קיר השמות נחנך ב-23 בינואר 2005 בנוכחות ז'אק שיראק, נשיא צרפת, וסימון וייל, נשיאת הקרן לזכר השואה ומגורשת לשעבר, שאמרה לה: "רגש עז... עבור כל אלה שהותירו אחריהם רק שם, חקוק באבן ירושלמית". קיר השמות נפתח לציבור יומיים לאחר מכן, בדיוק ביום השנה השישים לשחרור מחנה הריכוז אושוויץ.

מדי שנה לרגל יום הזיכרון הבין-לאומי לשואה, מתקיימת ברחבת יד ושם קריאה פומבית של חלק מ-76,000 השמות החקוקים על הקיר, במשך .

## ראו גם
* מוזיאון השואה (פריז)

## קישורים חיצוניים

* קיר השמות המוצג באתר אנדרטת השואה.

## הערות שוליים

קטגוריה:הרובע הרביעי של פריז
קטגוריה:אירופה: אנדרטאות להנצחת השואה
קטגוריה:זיכרון שואת יהודי צרפת
קטגוריה:פריז: אנדרטאות
אגוסטה וסטלנד AW109

**[[אגוסטה וסטלנד]] AW109** (באנגלית: **AgustaWestland AW109**) הוא מסוק רב-תכליתי ודו-מנועי קל, שפותח על ידי חברת אגוסטה האיטלקית (בשם הראשוני "A109") ומיוצר כיום על ידי חברת לאונרדו.

המסוק מיוצר מאז 1975 ונמצא בשירות נרחב במספר דגמים ושימושים ברחבי העולם; בהם בחילוץ, תובלה והסקה צבאית, סיור, ומשטרה. עם למעלה מ-630 מסוקים מכל הדגמים בשימוש בכ-26 מדינות, ה-AW109 נחשב לאחד המסוקים הנפוצים בשימוש כיום.

## פיתוח
פיתוח ה-A109 החל בסוף שנות ה-60, כאשר אגוסטה תכננה תחילה מסוק חד-מנועי לפעילות מסחרית, ב-1969 שונה העיצוב בהתאם לצורכי השוק עם הכנסת שני מנועי טורבו-ואל Allison 250-C14. האב-טיפוס הראשון ערך את טיסת הבכורה שלו ב-4 באוגוסט 1971, מה שסימן את תחילת יצורו של קו מסוקים מוצלח. לאחר שלב ניסויי טיסה ממושך, שכלל פתרון בעיות של חוסר יציבות דינמית, ה-**A109** קיבל אישור רשות התעופה הפדרלית (FAA) טיסה ב-1 ביוני 1975. ההזמנות המסחריות החלו ב-1976, כאשר המסוק הציע מספר יתרונות על פני מתחרים כמו הבל 206, כולל מהירות גבוהה יותר, גמישות, יתירות של שני מנועים, וקיבולת נוסעים מוגדלת.

על בסיס ה-AW109 פותח ה־AW119 "קואלה" החד-מנועי, הנמצא בין היתר גם בשירות חיל האוויר הישראלי.

## דגמים עיקריים
280px|ממוזער|AW109 (Hkp-15A) בשירות חיל האוויר השוודי, 2012
280px|ממוזער|מסוק חילוץ A109 K2  בשירות שירות החילוץ ההררי השווייצרי (Rega), 2009
[280px|ממוזער|A109E  בשירות [חיל האוויר המלכותי, 2010]]
* **A109A סימן II**: כלל תא נוסעים מורחב (1981).
* **A109C**: דגם אזרחי בעל שמונה מקומות ישיבה וזוג מנועי אליסון 250-C20R-1.
* **MH-68A סטינגריי**: דגם בשירות משמר החופים של ארצות הברית בין 2000 ל-2008, עת הוחלפו ב־HH-65 דולפין.
* **A109K2**: בעל מנועי טורבומקה אריאל 1K1 משודרגים (1991).
* **A109E פאוור**: בעל מנועי פראט & וויטני PW206 (1996).
* **AW109S גרנד**: גרסה מוגדלת (2006).
* **AW109 טרקט**: מצויד בגלשי נחיתה, מנועי פראט & וויטני PW207C, ובקרת מנוע דיגיטלית מלאה (FADEC) (2014).

## מפעילות
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

**מפעילות לשעבר**
* 
* 
* 
* 
* 

## מאפיינים
* **צוות**: 1 או 2
* **תכולה**: 6-7 נוסעים
* **אורך**: 11.44 מטר
* **גובה**: 3.50 מטר
* **קוטר רוטור ראשי**: 
* **משקל ריק**: 
* **משקל המראה מקסימלי**: 
* **הנעה:** 2 × טורבו-ציר פראט אנד ויטני PW200 560 כוח סוס כל אחד
* **[[מהירויות-V|מהירות מרבית מותרת]]**: 168 קשר (311 קמ"ש)
* **מהירות שיוט**: 154 קשר (285 קמ"ש)
* **טווח**: 932 ק"מ

## קישורים חיצוניים

* 
* מסוקי EH-101 בשירות הצי האיטלקי באתר Key.Aero.

## הערות שוליים

קטגוריה:מסוקי תובלה
קטגוריה:מסוקי סיור
קטגוריה:כלי טיס איטלקיים
קטגוריה:מסוקים בריטיים
אהבת השם גורדון

**אַהֲבַת הַשֵּׁם גּוֹרְדּוֹן** (נולד ב-2 במאי 2006) הוא לוחם אגרוף תאילנדי וקיקבוקסינג ישראלי, המתחרה בקטגוריית המשקל עד 60 ק"ג.

גורדון זכה במספר תארים לאומיים ובין-לאומיים, בהם אליפות העולם לנוער בקיקבוקסינג (2022) ומדליית ארד באליפות העולם עד גיל 23 (2023). הוא החל את דרכו הספורטיבית בגיל צעיר והתבלט כמתמודד מוביל בזירות האירופיות והעולמיות.

## ביוגרפיה
גורדון הוא בן זקונים למשפחה בת שבעה ילדים. אביו, ד"ר עזריאל גורדון, יליד ארצות הברית, היה כירופרקט ואיש ספורט. אימו, חנינת השם, גיורת ממוצא אסייתי, ילידת הונג קונג, היא מדריכת כושר במקצועה. לאחיו בדומה לו יש שמות מיוחדים הכוללים את השם השני **השם.** המשפחה עלתה לישראל לפני שנולד. גורדון נולד בשילה, ובגיל 14 עבר עם משפחתו לזכרון יעקב.

הוא החל להתאמן באמנויות לחימה בגיל שבע. בתחילה עסק באגרוף תאילנדי, ולאחר מכן עבר להתמקד בקיקבוקסינג. אחיו הבוגרים הם רוח השם גורדון, לוחם האגרוף התאילנדי הישראלי, וכיבדי גורדון (שמו הפרטי המלא: כִּיבֵּדיה מִשאלתי), לוחם ה־MMA.

נכון לשנת 2026 מתנדב גורדון למען לוחמי צה"ל פצועים שנמצאים בתהליכי שיקום. בזרועו השמאלית קעקוע לזכר אביו, הכולל את הכיתוב "Forever blessed" ואת תאריכי לידתו ופטירתו של האב.

ב-3 בינואר 2026 התארס לבת זוגו אורן שרה לוי.

## קריירה ספורטיבית
גורדון הצטרף למועדון "Silapa Thai Gym" במעלות-תרשיחא, תחת הדרכתו של המאמן אלכס דר. הוא התבלט במהרה בזירה המקומית והבין-לאומית, וזכה במספר תארים:
* **אליפות אירופה לנוער בקיקבוקס** – בגיל 10 זכה במקום הראשון בגביע אירופה לנוער במשקל עד 60 ק"ג.
* **אליפות העולם לנוער בקיקבוקס (2022)** – זכה במקום הראשון באליפות העולם לנוער באיטליה.
* **גביעי אירופה (2022)** – זכה במקומות הראשונים בגביעי אירופה בקרואטיה, סרביה וטורקיה במשקל עד 60 ק"ג.
* **אליפות ישראל (2022)** – זכה במקום הראשון באליפות ישראל לנוער במשקל עד 60 ק"ג.
* **אליפות העולם עד גיל 23 (2023)** – זכה במדליית ארד באליפות העולם לבוגרים עד גיל 23 במשקל עד 60 ק"ג.

ב-3 ביולי 2025, במסגרת אליפות ONE במואי-תאי במשקל זבוב (Flyweight), ניצח בקרב המקצועי הראשון שלו את הלוחם התאילנדי Seksan Fairtex.

בנובמבר 2025, במסגרת קרב איגרוף תאילנדי (Muay Thai) בליטא תחת ארגון UTMA, ניצח גורדון את יריבו הליטאי־אירי, נאוריס ברטושקה, באמצעות נוקאאוט מוחץ (KO) בסיבוב השני.

בפברואר 2026, במסגרת קרב איגרוף תאילנדי (Muay Thai) בליטא תחת ארגון UTMA, ניצח גורדון את יריבו הטורקי, עלי קויונצ'ו, באמצעות נוקאאוט טכני (TKO) בסיבוב השני (הטורקי נכנע). לקרב קדמו התגרויות אנטי-ישראליות מצד הטורקי, דבר שגרם לעניין מיוחד בו. בסיום הקרב, על אף החשש כי הטורקי לא ילחץ יד לגורדון, התחבקו השניים וגורדון חגג את ההכרזה על הניצחון כשחבש שוב על ראשו את הכיפה והתעטף בדגל ישראל.

## קישורים חיצוניים
* 
* 
* 
* 
* קרב של אהבת השם: "הלוחם הישראלי שמנצח בזירה העולמית עם אמונה", סרט בערוץ רגע של חכמה
* 
* 

## הערות שוליים

קטגוריה:לוחמי אגרוף תאילנדי ישראלים
קטגוריה:אמני לחימה ישראלים
קטגוריה:שילה: אישים
קטגוריה:זכרון יעקב: אישים
קטגוריה:ישראלים שנולדו ב-2006
קבוצת בליליוס

**קבוצת בליליוס** היא חברת החזקות ישראלית פרטית שעוסקת, באמצעות חברות בנות בשירותי ייבוא רכב, תחבורה ציבורית, עסקי נדל"ן ואנרגיה.

## היסטוריה
עזרא בליליוס החל לעבוד בעבודות שונות מגיל ילדות. בין היתר החזיק בחנות ירקות ועבוד כמכונאי במוסך. בשנת 1964 הקים את החברה ושימש נציג של יצרנים שונים ביניהם ג'נרל מוטורס, רנו וסוסיתא. לאחר מלחמת ששת הימים החל לשווק את דגמי מרצדס גם בגדה המערבית. בשנת 1969 קיבל את זיכיון הפצה לרכבי מרצדס-בנץ והקים את חברת "אוטו חן" שפתחה אולמות תצוגה בירושלים ובתל אביב. בשנת 2021 החלה החברה לייבא לישראל מכוניות חשמליות מתוצרת אייווייס הסינית. בשנת 2024 החלה לייבא, במקביל לחברת UMI, דגמים של מקסוס.

בשנת 1972 החלה החברה להיכנס לעסקי הנדל"ן. כיום מחזיקה החברה במגוון של נכסים למגורים ולמסחר בישראל ובבודפשט, הונגריה.

אוטו חן ייבאה אוטובוסים לחברות היסיעים ותיירות. לקראת תחילת שנות האלפיים הייתה הערכות להגעה של תיירים רבים וחברות רבות הזמינו אוטובוסים. אינתיפאדת אל אקצא גרמה לעצירה של הפעילות והחברה נשארה עם מלאי של יותר מ-200 אוטובוסים. בעקבות כך הקימה "אוטו חן" בשנת 2000 את חברת "סופרבוס" שהתמודדה במכרז הרפורמה בתחבורה הציבורית בישראל. החברה זכתה במכרז להפעלת 34 קווים באזור רמלה–לוד ושישה קווים נוספים ממודיעין לירושלים ובני ברק. בנוסף, הוקמה חברת סופרבוס היסעים ותיור בע"מ, המציעה שירותי הסעות באוטובוסים ומיניבוסים. בשנת 2012 הוקמה חברת הבת "גולדן דרגון ישראל" המייבאת ומשווקת אוטובוסים של חברת גולדן דרגון הסינית המונעים במנועי דיזל, חשמל וגז.

בשנת 2016 הוקמה חברת "BLenergy" שעוסקת בהקמה ותפעול של מערכות אגירת אנרגיה. החברה משמשת כמפיץ מורשה של חברת CATL, יצרנית הסוללות לרכב הסינית.

את החברה מנהלים כיום שני בניו של עזרא בליליוס: אלי ודני בליליוס, המשמשים כמנכ"לי הקבוצה ומחזיקים בשליש מהחברה, כל אחד. האחיות עדנה ואיריס בליליוס, מחזיקות 14.5% כל אחת. יתרת ההחזקות נמצאת בידי חברת תרזה מימון וכספים בע"מ.

## קישורית חיצוניים

## הערות שוליים

קטגוריה:חברות החזקות ישראליות
קטגוריה:ישראל: חברות שהוקמו ב-1964
קטגוריה:משפחת בליליוס
טוד חזק-לואי

**טוד חזק-לואי** הוא סופר ומסאי יהודי אמריקאי. חיבר רומנים, סיפורים קצרים וספרי ילדים. מלמד כתיבה יוצרת וספרות בבית הספר לאמנות של שיקגו.

בעברית ראו אור ספריו "משימתו של המתרגם הזה" (כנרת-זב"מ, 2008, תרגום: יצהר ורדי), "שבויים" (כנרת-זב"מ, 2009, תרגום: יעל אכמון) וספר הנוער "33 דקות" (כתר, 2015, תרגום: גיא הרלינג).

באנגלית ראו אור גם ספר הנוער פרי עטו "Me Being Me is Exactly as Insane as You Being You", הכתוב כולו כרשימות, וראה אור בשנת 2015; "Somewhere There is Still a Sun", שנכתב עם ניצול השואה מייקל גרינבוים וראה אור בשנת 2015 גם הוא; "Roses & Radicals: The Epic Story of How Women American Won the Right to Vote", ספר עיון לילדים ונוער בנושא המאבק על זכות ההצבעה לנשים בארצות הברית, שנכתב יחד עם סוזן זימט וראה אור בשנת 2018; ו"We Are Power: How Non-violent Activism Changes the World", ספר עיון לנוער העוסק באקטיביזם לא אלים, אשר ראה אור בשנת 2020.

שפת אמו של חזק-לואי היא אנגלית, אך הוא דובר וקורא עברית, חוקר ספרות עברית ואף תרגם יצירות ספרות מעברית לאנגלית, ובכללן "הרומן המצרי" של אורלי קסטל-בלום, "נתניה" של דרור בורשטיין ו"מוטי" של אסף שור.

## ראשית חייו והשכלתו
חזק-לואי נולד בדטרויט, מישיגן, בן אמצעי להוריו רון לואי, אדריכל, וסוזן לוין. אחיו הבכור, ג'ורדן, הוא כיום מטפל ברפואה סינית. אחיו הצעיר, אדם, הוא מחנך יהודי.

בילדותו היה חלק מתנועת הנוער הבונים-דרור, ולאחר שסיים את לימודיו בתיכון בילה שנה בישראל וחי בקיבוץ.

עם שובו מישראל לארצות הברית למד באוניברסיטת מישיגן, שם התמחה בלימודי המזרח הקרוב וצפון אפריקה. בשנת 1994 נרשם ללימודי ספרות השוואתית באוניברסיטת קליפורניה בברקלי. במסגרת זו למד ספרות עברית וערבית, ובשנת 2002 קיבל תואר דוקטור בתחום.

## חיים אישיים
חזק-לואי מתגורר באוונסטון, אילינוי, עם אשתו, טל חזק-לואי, ושתי בנותיהם, אריאל ונועם.

## קישורים חיצוניים

קטגוריה:סגל אוניברסיטת פלורידה
קטגוריה:בוגרי אוניברסיטת קליפורניה בברקלי
קטגוריה:סופרים יהודים אמריקאים
קטגוריה:מתרגמים יהודים אמריקאים
קטגוריה:סופרי ילדים ונוער יהודים
דנה מושקוביץ

**דנה מושקוביץ אהרונסון** היא פרופסור חבר למדעי המחשב באוניברסיטת טקסס באוסטין המתמחה באלגוריתמי קירוב והוכחות הניתנות לבדיקה הסתברותית.

## ביוגרפיה
בשנת 2008 השלימה מושקוביץ את עבודת הדוקטורט שלה במכון ויצמן למדע, בהנחיית רן רז, בנושא *Two Query Probabilistic Checking of Proofs with Subconstant Error.* עבודתה זכתה בפרס חיים נסיהו במתמטיקה.

לאחר מחקר פוסט-דוקטורט באוניברסיטת פרינסטון ובמכון ללימודים מתקדמים, מונתה לחבר סגל במכון הטכנולוגי של מסצ'וסטס. ב-2016 עברה לאוניברסיטת טקסס.

מושקוביץ נשואה למדען המחשב סקוט אהרונסון.

## קישורים חיצוניים

* עמוד הבית באוניברסיטת טקסס באוסטין

קטגוריה:נשים אמריקאיות במאה ה-21
קטגוריה:סגל אוניברסיטת טקסס באוסטין
קטגוריה:סגל המכון הטכנולוגי של מסצ'וסטס
קטגוריה:מדעני מחשב אמריקאים
קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:זוכי פרס חיים נסיהו במתמטיקה
קטגוריה:בוגרות מכון ויצמן למדע
שביבית

**שְׁבִיבִית** (שם מדעי: *Lestes*) היא סוג של שפריריות ממשפחת השביביתיים.

בדומה לבנות משפחתן, השביביות מחזיקות את כנפיהן בכ-45 מעלות לגוף בזמן מנוחה. נוהג זה מבדיל אותן מרוב השפריריות האחרות המחזיקות את כנפיהן לאורך ובמקביל לגוף בזמן מנוחה.

בישראל מופיעים המינים שביבית דו-גונית, שביבית עדינה ושביבית מלחות; אם כי האחרונה לא נצפתה מזה עשרות שנים.

השם המדעי *Lestes* מגיע מהמילה היוונית λῃστής ('lēistēs'), שפירושה טורף.
ממוזער|תקריב של תוספתני הזכר של שביבית מהמין ''Lestes dryas''
ממוזער|תקריב של תוספתני נקבה של שביבית מהמין ''Lestes sponsa''

## מינים קיימים
הסוג כולל כיום את המינים הבאים:

### מינים מאובנים

* † *Lestes aquisextana*
* † *Lestes arvernus*
* † *Lestes brisaci*
* † *Lestes ceresti*
* † *Lestes conexus*
* † *Lestes datangensis*
* † *Lestes dianacompteae*
* † *Lestes forsterii*
* † *Lestes irenea*
* † *Lestes leucosia*
* † *Lestes ligea*
* † *Lestes lutzi*
* † *Lestes peisinoe*
* † *Lestes plicata*
* † *Lestes regina*
* † *Lestes sieblosiformis*
* † *Lestes statzi*
* † *Lestes vicina*
* † *Lestes zalesskyi*

## קישורים חיצוניים

## הערות שוליים

קטגוריה:בעלי חיים שתוארו ב-1815
קטגוריה:שפריריות
קטגוריה:טקסונים שתוארו בידי ויליאם אלפורד ליץ'
אליאס עאשורי

**אליאס עאשורי** (בערבית: **محمد إلياس عاشوري**; נולד ב-10 בפברואר 1999) הוא כדורגלן תוניסאי יליד צרפת המשחק בעמדת הקשר בפ.צ. קופנהגן.

## קריירת מועדונים
עאשורי התחיל את הקריירה שלו בקבוצת הילדים של סנט אטיין ובגיל 17 הצטרף לוויטוריה דה גימארייש. בקיץ  הצטרף לקבוצת המילואים של המועדון.

בקיץ  חתם באשטוריל מהליגה הפורטוגזית השנייה. ב-26 באוגוסט 2021 הושאל לטרופנסה. ב-12 בספטמבר ערך את הופעת הבכורה שלו בקבוצה בתיקו 0-0 נגד קאזה פיה. ב-5 בדצמבר הבקיע את שער הבכורה שלו בקריירה בניצחון 0-1 נגד אקדמיקו ויזאו.

ב-31 באוגוסט 2022 אשורי חתם לשלוש שנים בוויבורג מליגת העל הדנית.

ב-24 ביולי 2023 חתם לארבע שנים בפ.צ. קופנהגן.

## קריירה בינלאומית
אשורי נולד בסן-דני, צרפת לאב תוניסאי ולאם אלג'יראית והיה זכאי לייצג את שלושת המדינות.

ב-2 ביוני 2022 ערך את הופעת הבכורה שלו בנבחרת תוניסיה בניצחון 0-4 נגד . ב-10 בינואר 2024 הבקיע את שער הבכורה שלו בנבחרת בניצחון 0-2 נגד .

השתתף עם הנבחרת בגביע אפריקה לאומות 2023.

## קישורים חיצוניים

קטגוריה:כדורגלנים צרפתים
קטגוריה:כדורגלנים תוניסאים
קטגוריה:קשרי כדורגל צרפתים
קטגוריה:קשרי כדורגל תוניסאים
קטגוריה:כדורגלני אשטוריל
קטגוריה:כדורגלני ויבורג
קטגוריה:כדורגלני פ.צ. קופנהגן
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים בפורטוגל
קטגוריה:ספורטאים זרים בפורטוגל
קטגוריה:ספורטאים זרים בדנמרק
קטגוריה:צרפתים ממוצא תוניסאי
קטגוריה:צרפתים ממוצא אלג'יראי
קטגוריה:צרפתים שנולדו ב-1999
קטגוריה:תוניסאים שנולדו ב-1999
קאילהון

**קָאילָהוּן** (באנגלית: **Kailahun**), היא בירת מחוז קאילהון שבפרובינציה המזרחית בסיירה לאון. העיר מהווה מרכז מסחרי וכלכלי מרכזי במחוז. על פי מפקד האוכלוסין של שנת 2004, התגוררו בעיר 13,108 תושבים. בשנת 2006 הוערכה אוכלוסייתה בכ-18,411 תושבים, והערכה עדכנית מציינת כי מספר התושבים עומד על כ-30,411. העיר ממוקמת בקצה המזרחי של סיירה לאון, כ-320 ק"מ מזרחית לפריטאון, בירת המדינה. העיר שוכנת גם כ-75 ק"מ צפון-מזרחית לקנמה, ובסמוך לגבול עם ליבריה.

קאילהון היא מרכז מסחרי ואחת הערים המרכזיות בפרובינציה המזרחית של סיירה לאון. מרבית תושבי העיר משתייכים לקבוצת המאנה (Mende). כמו ברוב חלקי המדינה, השפה היא שפת ה- קריו (Krio, היא שפה המבוססת על אנגלית עם תוספות ביטויים מקומיים), המשמשת את בני הקריאולים של סיירה לאון, היא השפה המדוברת ביותר בקאילהון ומהווה את אמצעי התקשורת העיקרי בעיר, אף על פי שהשפה הרשמית בסיירה לאון היא אנגלית.
## אקלים
הטמפרטורה הממוצעת היא 22 מעלות צלזיוס. החודש הכי חם הוא פברואר (24 מעלות צלזיוס), והחודש הקר ביותר הוא אוגוסט (20 מעלות צלזיוס). כמות המשקעים הממוצעת היא 3,025 מילימטרים בשנה. חודש ספטמבר הוא החודש הגשום ביותר (321 מ"מ גשם), וחודש ינואר הוא החודש היבש ביותר (5 מ"מ גשם).

## ממשל
העיר קאילהון היא מקום מושבה של מועצת מחוז קאילהון. דייוויד קיילי קומבר מכהן כראש העיר.

כמו בכל מחוז קאילהון, גם העיר מנוהלת במתכונת של מועצה מחוזית, ובראשה עומד יושב ראש מועצת המחוז, האחראי לניהול הכללי של העיר ואכיפת החוקים המקומיים והארציים. יושב ראש המועצה המחוזית נבחר ישירות על ידי תושבי מחוז קאילהון.

יושב הראש הנוכחי של מועצת מחוז קאילהון הוא טום ניומה ממפלגת העם של סיירה לאון (SLPP). ניומה זכה בבחירות למועצות המקומיות של סיירה לאון ביולי 2008 ברוב גדול של 75% מהקולות. המועמד של התנועה העממית לשינוי דמוקרטי (PMDC) סיים במקום השני, ואחריו המועמד של הקונגרס של כל העם (APC). ניומה החליף בתפקידו את אוגוסטין קורטו, חבר SLPP, ששימש כיושב ראש מועצת המחוז עד יולי 2008. קורטו משתייך לקבוצת המיעוט קיסי (Kissi).

## תקשורת
תחנת הרדיו המקומית בקאילהון היא תחנה פרטית בשם "רדיו מואה – קול חסרי הקול" (Radio Moa - The Voice of the Voiceless) המשדרת בתדר 101.5 FM ופועלת מתוך התחנה שנקראת בית הרדיו. בנוסף, שירות השידור של סיירה לאון (SLBS) מפעיל תחנות טלוויזיה ורדיו המשדרות בקאילהון. BBC World Service וכמה ערוצי טלוויזיה בינלאומיים נוספים זמינים בעיר באמצעות הלוויין.

### אתניות
אוכלוסיית קאילהון מורכבת ברובה מבני קבוצת מנדה (Mende). קבוצות אתניות נוספות בעלות נוכחות משמעותית בעיר כוללות את קיסי (Kissi), קונו (Kono), שרברו (Sherbro) ו-ואי (Vai).

## ספורט
כמו בשאר חלקי המדינה, כדורגל הוא ללא ספק הספורט הפופולרי ביותר בעיר. בעיר פועלים מספר מועדונים המשחקים בליגות הנמוכות של ליגת הכדורגל של סיירה לאון.

## בריאות
קאילהון היא מקום משכנו של בית החולים הממשלתי במחוז, אשר שופץ לאחר שניזוק במהלך מלחמת האזרחים בסיירה לאון ונפתח מחדש בשנת 2004.

## קישורים חיצוניים
* 
* kailahun 
* אוכלוסיית מחוז קאילהון
* נתונים גאוגרפיים של קאילהון
* 

## הערות שוליים

קטגוריה:סיירה לאון
קטגוריה:סיירה לאון: ערים
שלחית

**שִׁלְחִית** (שם מדעי: *Agriocnemis*) היא סוג של שפריריות ממשפחת הרמחיתיים.

לשלחיות תפוצה נרחבת ברחבי אפריקה, דרום-מזרח אסיה, אינדונזיה, אוסטרליה ואיים באוקיינוס השקט. הן בעלות ממדים קטנים, ומוכרות באנגלית בשם Wisp.

בישראל קיימת נציגה יחידה מהסוג, השלחית הזעירה, הקטנה בשפריריות ישראל. היא נחשבה לנכחדת במשך כמה עשרות שנים, אך התגלתה מחדש ב-2014 ברמת הגולן ובהמשך במקומות נוספים.

## מינים בסוג
הסוג כולל את המינים הבאים:

## גלריה

קובץ:Orange-tailed Marsh Dart (Ceriagrion cerinorubellum) close-up (8071105711).jpg|תקריב של *Ceriagrion cerinorubellum*
קובץ:Agriocnemis pygmaea female, Burdwan, West Bengal, India 11 10 2012.jpg|*Agriocnemis pygmaea*, נקבה במערב בנגל, הודו
קובץ:Narrow-wing damselfly (Agriocnemis exsudans) mature male Rarotonga.jpg|*Agriocnemis exsudans* זכר בוגר, איי קוק
קובץ:Narrow-wing damselfly (Agriocnemis exsudans) immature male Rarotonga.jpg|*Agriocnemis exsudans* זכר לא בוגר, איי קוק


## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:שפריריות
קטגוריה:טקסונים שתוארו בידי אדמון דה סליס לונשאן
ריק ליץ'

**ריק ליץ**' (באנגלית: **Rick Leach**; נולד ב-28 בדצמבר 1964) הוא טניסאי עבר ומאמן טניס אמריקאי. ריץ' זכה תשע פעמים בטורנירי גראנד סלאם בזוגות גברים (4 פעמים) וזוגות מעורכים (5 פעמים).

## ביוגרפיה
ריק ליץ' נולד בלגונה ביץ', קליפורניה בשנת 1964. מילדות וגם בתקופה הבוגרת מאמן שלו היה אביו.

בהיותו סטודנט באוניברסיטת דרום קליפורניה ליץ' זכה במספר אליפויות לסטודנטים.

בשנת 1988 ליץ' החל לשחק לצד ג'ים פיו. הם ניצחו באליפות אוסטרליה הפתוחה 1988 ובאליפות אוסטרליה הפתוחה 1989. כמו כן הם ניצחו באליפות וימבלדון 1990. בנוסף לכך הם הפסידו ב-3 משחקי גמר בתחרויות גראנד סלאם. עם פרטנרים אחרים ריק ליץ' ניצח באליפות ארצות הברית הפתוחה 1993 (עם קן פלאש) ואליפות אוסטרליה הפתוחה 2000 (עם אליס פריירה).

בנוסף לתחרויות זוגות גברים ריק ליץ' זכה להצלחות בתחרויות זוגות מעורבים. הוא ניצח באליפות וימבלדון 1990 (עם זינה גריסון), אליפות אוסטרליה הפתוחה 1995 (עם נטליה זברבה), אליפות אוסטרליה הפתוחה 1997 ואליפות ארצות הברית הפתוחה 1997 (עם מנון בולגראף). כמו כן הוא הפסיד במשחקי הגמר בתחרויות גראנד סלאם לזוגות מעורבים 5 פעמים. 

במהלך הקריירה הוא זכה בגביע דייוויס כחבר נבחרת גביע דייוויס של ארצות הברית.

לאחר סיום הקריירה ריק ליץ' החל לאמן.

## קישורים חיצוניים

קטגוריה:אמריקאים ילידי קליפורניה
קטגוריה:טניסאים אמריקאים
קטגוריה:מאמני טניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:בוגרי אוניברסיטת דרום קליפורניה
קטגוריה:קליפורניה: ספורטאים
קטגוריה:אמריקאים שנולדו ב-1964
ויליאם הול

**ויליאם הול** (באנגלית: **William Hall**; ) היה פוליטיקאי אמריקאי מטנסי, איש המפלגה הדמוקרטית, שכיהן כחבר בית הנבחרים של טנסי בשנים 1797–1805, וכחבר הסנאט של טנסי בשנים 1821 -1829. בשנתיים האחרונות לכהונתו בסנאט הוא כיהן כיושב הראש שלו, ומתוקף תפקידו זה כיהן כמושל טנסי השביעי מאפריל ועד אוקטובר 1829 לאחר התפטרותו של סם יוסטון. כיהן גם כחבר בית הנבחרים של ארצות הברית בשנים 1831–1833.
## ראשית חייו
ויליאם הול נולד במחוז סארי שבפרובינציית קרוליינה הצפונית, כבנם של מייג'ור ויליאם הול האב ושל אליזבת ת'נקפול דואק. ב-1779 עברה המשפחה לעמק הנהר ניו ריבר שבווירג'יניה. ב-1785 הם עברו שוב, הפעם לשטח אדמה שלימים ייוודע כ"לוקסטלנד" (Locustland), ליד המקום בו שוכנת כיום העיירה קסטיליאן ספרינגס שבטנסי. מקום זה ישמש כביתו של הול במשך רוב שארית חייו.

באותה תקופה התחוללו המלחמות בין האמריקאים לבין הצ'רוקי, והאזור של מחוז סאמנר מצפון לנאשוויל היה פגיע במיוחד. ב-3 ביוני 1787 נהרג אחיו של ויליאם הול, ג'יימס, כאשר נתקלו השניים במארב בהולכם דרך שדה, אם כי ויליאם הצליח להימלט. חודשיים לאחר מכן, כאשר העבירה המשפחה את נכסיה למבצר בלדסוז סטיישן מתוך ציפייה לתקיפת הצ'רוקי, הם הותקפו שוב. אחיו של ויליאם, ריצ'רד, גיסו צ'ארלס מורגן, ואביו נהרגו. ויליאם, יחד עם אימו ואחיו ואחותו הצעירים, ג'ון ופורדנס, הצליחו להימלט למבצר.
## קריירה פוליטית
בראשית שנות ה-90 שירת הול כשריף של מחוז סאמנר. ב-1796 הוא קודם לדרגת מייג'ור במיליציה של מחוז סאמנר. בשנים 1797–1805 הוא כיהן חבר בית הנבחרים של טנסי.

עם פרוץ מלחמת 1812 התגייס הול לרגימנט הרגלים של טנסי בדרגת קולונל, ועד השנה שלאחר מכן הוא הגיע לדרגת בריגדיר גנרל.

ב-1821 נבחר הול לסנאט של טנסי. ב-1827 הוא נבחר כנשיא הסנאט. באפריל 1829 התפטר מושל טנסי, סם יוסטון מתפקידו בעקבות שערורייה אישית. מתוקף תפקידו כיושב ראש הסנאט, היה הול הראשון בסדר הירושה לתפקיד המושל, וב-16 באפריל הושבע כמושל במקומו של יוסטון. עם זאת, הוא לא התמודד בבחירות על תפקיד המושל בזכות עצמו, ובמקומו הושבע חודשים ספורים לאחר מכן ויליאם קרול שנבחר בבחירות לתקופת כהונה שנייה לאחר ששנתיים קודם לכן כיהן כמושל לפני יוסטון. במהלך תקופת כהונתו הקצרה כמושל, המשיך הול בתוכנית הרפורמות שהחלו קרול ויוסטון.

כבעל ברית של אנדרו ג'קסון, כיהן הול בהמשך כחבר בית הנבחרים של ארצות הברית בתקופת כהונה אחת בשנים 1831–1833, ולאחר מכן פרש מהחיים הציבוריים.
## מותו
ויליאם הול נפטר בחוותו "לוקסטלנד" שבמחוז סאמנר ב-7 באוקטובר 1856, שבועות ספורים לאחר שנתן את עדותו על התנסותו בתקופת הספר למהדורת יוני של אותה שנה של כתב העת Southwestern Monthly. הוא נטמן בחלקת הקבר המשפחתית שבחווה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1471


## קישורים חיצוניים
*  ויליאם הול באתר אגודת המושלים הלאומית 
* 
* ויליאם הול באתר The Political Graveyard 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:מושלי טנסי
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של טנסי
קטגוריה:אמריקאים שנולדו ב-1775
קטגוריה:אמריקאים שנפטרו ב-1856
בסיבוב הבא

"**בסיבוב הבא**" הוא המיני-אלבום השני של הזמרת הישראלית עדן בן זקן. האלבום יצא לאור ב-1 באפריל 2025, בהוצאת חברות התקליטים שרית הפקות והליקון ארומה מיוזיק.

## רקע והכרזה
ב-31 במרץ 2025, יממה לפני צאת האלבום עצמו פרסמה בן זקן הצצות לשירים מתוך האלבום.

## רשימת רצועות

## היסטוריית יציאות לאור

## קישורים חיצוניים

* 

## הערות שוליים

קטגוריה:אלבומי עדן בן זקן
קטגוריה:אלבומים בעברית
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי עדן אטד
קטגוריה:אלבומים שהופקו על ידי רז קופרמן
קטגוריה:אלבומי חברת הליקון ארומה מיוזיק
קטגוריה:אלבומי חברת שרית הפקות
גשר טולביאק

**גשר טולביאק** (בצרפתית: **Pont de Tolbiac**) הוא גשר אבן למכוניות ורכבות שנבנה ב מעל נהר הסן בפריז ומחבר בין פארק ברסי ברובע השנים-עשר על הגדה הימנית והרובע השלושה-עשר על הגדה השמאלית.

שם הגשר מנציח את קרב טולביאק שהתחולל ב-496 ובו ניצח מלך הפרנקים, כלוביס הראשון את השבטים הגרמאנים.

## ההיסטוריה של הגשר
ב-1876 אישרה ותקצבה מועצת העיר של פריז את הקמת הגשר. הסיבות להחלטה היו הפיתוח המואץ של מזרח פריז החל מאמצע המאה ה-19 והמרחק הגדול בין גשר ברסי וגשר נסיונאל.

הבנייה החלה ב-1879 והסתיימה ב-1882.

בינואר 1890 נפגע הגשר משמעותית מגושי קרח שנסחפו בסן ונסגר לתנועה עד שיקומו ב-1893.

ב-1910 פקדו שיטפונות את פריז והגשר שימש כאתר פינוי פסולת.

ב-3 באוקטובר 1943, במהלך מלחמת העולם השנייה, עבר להק מטוסים של בעלות הברית מעל פריז בדרכו להפציץ תחנת כוח מדרום לעיר. חלק מהמטוסים אויש על ידי אנשי צוות צרפתים מצבא צרפת החופשית. אחד המטוסים האלו, דאגלס A-20 האבוק, נפגע מאש נ"מ גרמנית וכדי להימנע מהתרסקות על העיר הפנה הטייס את המטוס לסן, התרסק על הגשר וטבע על ארבעת אנשי הצוות הצרפתים. גבורתם של אנשי הצוות מונצחת על שתי לוחיות שהותקנו על הגשר.

## מבנה הגשר
הגשר עשוי מאבן, אורכו 168 מטר ורוחבו 20 מטר והוא נתמך על גבי חמש קשתות אליפטיות הנשענות על ארבעה עמודים המשוקעים בנהר הסן. מפתחי הקשתות אינם שווים כשהקשת המרכזית היא הגדולה ביותר ומפתחה 35 מטר.

## הגשר בתרבות
* סצנת הסיום של הסרט הצרפתי "המשחק"  (2018) מתחוללת על הגשר.
* ב-1956 פרסם הסופר הצרפתי ליאו מלה  ספר בלש בשם "הערפל בגשר טולביאק" .
* בשנות ה-80 הפך הרציף שמתחת לגשר לזירת מסיבות טכנו ליליות בהובלת המוזיקאי ז'רום פקמן .

## גלריה

קובץ: Pont de Tolbiac 1.JPG|לוחיות שיש המנציחות את צוות המטוס הצרפתי שנמנע מהתרסקות על העיר
קובץ: F1863 Paris XIII pont Tolbiac arche rwk.jpg|אחת מהקשתות הצידיות של הגשר
קובץ: Pont de Tolbiac, Paris 13 May 2017.jpg|מבט אחר של הגשר
קובץ: Vogueo - Escale Bercy 01.jpg|מעגן סירות למרגלות הגשר


## קישורים חיצוניים

* גשר טולביאק, באתר eutouring.com
* גשר טולביאק, באתר paris1900.lartnouveau.com 
* גשר טולביאק, באתר structurae.net

טולביאק
קטגוריה:הרובע השלושה-עשר של פריז
קטגוריה:הרובע השנים-עשר של פריז
קטגוריה:פריז: מבנים היסטוריים
Music (אלבום של פלייבוי קרטי)

***Music*** הוא אלבום האולפן השלישי של הראפר האמריקאי פלייבוי קרטי. האלבום יצא לאור ב-14 במרץ 2025 דרך חברת התקליטים אינטרסקופ רקורדס, ומהווה את המשך דרכו של קרטי לאחר אלבומו הקודם *[[Whole Lotta Red]]* משנת 2020. האלבום כולל 30 רצועות בגרסה הסטנדרטית ו-34 בגרסת הדלוקס, שיצאה כשבוע לאחר מכן תחת הכותרת *MUSIC – Sorry 4 Da Wait*.

האלבום זכה להצלחה מסחרית משמעותית, תוך שהוא נכנס ישירות למקום הראשון במצעד האלבומים האמריקאי בילבורד 200, והפך לאלבומו השני של קרטי שמגיע לראש המצעד. זהו האלבום הראשון שלו שמחזיק במקום הראשון במשך יותר משבוע.

## רקע
האלבום *Music* יצא לאחר תקופה ארוכה של ציפייה מצד מעריצים, שכללה הדלפות חוזרות ונשנות של שירים בלתי רשמיים. קרטי לא קידם את האלבום בדרך המסורתית, ולא פורסמו סינגלים מקדימים. עם זאת, האלבום עורר עניין נרחב ברשתות החברתיות, בין השאר בשל עיצובו האמנותי וריבוי הרצועות שבו.

ב-25 במרץ 2025, יצאה גרסת דלוקס של האלבום בשם *MUSIC – Sorry 4 Da Wait*, אשר כללה ארבעה שירים חדשים שלא נכללו בגרסה המקורית: "Different Day", "2024", "Backr00ms" ו-"FOMDJ". השירים הללו היו זמינים בתחילה רק בגרסאות הורדה מיוחדות באתר האמן.
## ביקורות
האלבום *Music* והשירים נכללו במספר רשימות שפרסמו גופי תקשורת שונים לסיכום האלבומים והשירים הטובים ביותר לשנת 2025. האלבום נכלל ברשימה "50 האלבומים הטובים ביותר של שנת 2025 עד כה" של מגזין בילבורד. מגוון שירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; "Evil J0rdan" (ב-*[[Associated Press]]*), ו-"Like Weezy" (מקום 8 ב-סלנט).

### רשימות סוף שנה

## הצלחה מסחרית
עם צאתו הגיע האלבום למקום הראשון בבילבורד 200. בשבוע הראשון לצאתו, צבר האלבום כ-298,000 יחידות אלבום שקולות בארצות הברית – הנתון הגבוה ביותר לאלבום היפ הופ בשנת 2025 עד לצאתו. בשבוע השני מכר האלבום כ-131,000 יחידות נוספות, ירידה של 56% מהשבוע הראשון, אך עדיין שמר על המקום הראשון במצעד. הנתונים כללו בעיקר יחידות המבוססות על הזרמות – 124,000 יחידות בשבוע השני, שוות ערך לכ-171 מיליון השמעות רשמיות. המכירות הפיזיות של האלבום הסתכמו ב-7,000 עותקים בשבוע השני, ויחידות TEA (שילוב מכירות שירים בודדים) היו זניחות. בשבוע השלישי, האלבום ירד למקום השני במצעד עם 91,000 יחידות, אך נותר במקום הראשון במצעד ההזרמות. שבוע לאחר מכן האלבום חזר למקום הראשון במצעד בילבורד 200 לשבוע השלישי, עם 64,000 יחידות שקולות שנמכרו במדינה.

## רשימת רצועות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומים שהופקו על ידי מייק דין
קטגוריה:אלבומים שהופקו על ידי קניה וסט
קטגוריה:אלבומי חברת אינטרסקופ רקורדס
מוזיאון תולדות נוויס

**המוזיאון לתולדות נוויס** (באנגלית: **Museum of Nevis History**) הוא מוזיאון בצ'ארלסטאון, סנט תומאס לולנד פאריש , סנט קיטס ונוויס.

## היסטוריה
בניין המוזיאון נבנה במקור בסביבות 1680. זה היה מקום הולדתו של אלכסנדר המילטון, אחד מהאבות המייסדים של ארצות הברית. בשנת 1840 קרס המבנה במהלך רעידת אדמה. הבניין שוקם בשנת 1983.

## אדריכלות
המוזיאון הוא בניין בן שתי קומות. בקומת הקרקע של הבניין, שוכן המוזיאון, כאשר בקומה העליונה שוכנת אספת האי נוויס, הגוף המחוקק של האי.

## קישורים חיצוניים

## הערות שוליים

קטגוריה:מוזיאונים להיסטוריה
קטגוריה:סנט קיטס ונוויס
חגורת אבן ירוקה

ממוזער|350x350 פיקסלים|בתמונה, סלע יררקרק מחגורת האבן הירוקה של טמגמי בקנדה
**חגורת אבן ירוקה** (באנגלית **Greenstone belt**) היא מבנה גאולוגי, עשיר בסלעים בעלי צבע ירוק או ירקרק. סלעים עשירים במינראלים בגוונים ירוקים כמו כלוריט, אפידוט, וסרפנטין. חגורות אבן ירוקה אופייניות לעידן הארכאיקון ובדרך כלל מכילות סלעים שנוצרו בראשית ימי כדור הארץ. 

חגורות האבן הירוקה הן בעלות שטח משתנה ויכולות להשתרע על  עשרות אלפי קמ"ר. 

חגורות האבן הירוקה מורכבות מסלעי משקע וסלעי געש שעברו התמרה מסוג גרינשיסט, שהיא התמרה בינונית והתמרה זו הקנתה להן את מראן האופייני.  

בנוסף, חגורות אבן ירוקה ידועות בכך שהן מכילות מרבצי  עפרות המשמשות להפקת מתכות כמו ניקל, כרום ופלטינה וכן עפרות עשירות בקובלט. 

בין חגורות האבן המפורסמות חגורת האבן הירוקה של ברברטון בדרום אפריקה, קמבלה באוסטרליה וחגורת הירקן של נובואג'יטוק שנחשבת לאזור הסלעים העתיקים ביותר בעולם.

## קישורים חיצוניים

קטגוריה:גאוכימיה
קטגוריה:פטרולוגיה
ראם שגב

**ראם שגב** (נולד ב-1970) הוא פרופסור מן המניין בפקולטה למשפטים באוניברסיטה העברית, המתמחה בפילוסופיה של המוסר ופילוסופיה של המשפט. שגב מחזיק בקתדרה למשפט פלילי על שם איבן ראנד בפקולטה, ומשמש כסגן הדיקן לענייני תלמידים.

## ביוגרפיה
למד לתואר ראשון (1992–1996), לתואר שני (1996–1999) ולדוקטורט (1998–2002) במשפטים באוניברסיטה העברית. עבודת הדוקטורט שלו, אותה כתב תחת הנחייתו של מרדכי קרמניצר, עסקה בנושא: "רעיון הרע במיעוטו כהצדקה לקביעת חריגים לנורמות משפטיות".

זכה במלגת פולברייט לפוסט דוקטורט, במלגת ניל מקורמיק בתיאוריה של המשפט של אוניברסיטת ניו יורק, ובכמה מענקי מחקר של הקרן הלאומית למדע. היה חוקר אורח במספר מוסדות אקדמיים בצפון אמריקה: אוניברסיטת קליפורניה בברקלי (2003-2002), אוניברסיטת הרווארד (2004-2003), אוניברסיטת ניו יורק (2013-2012) ואוניברסיטת קולומביה הבריטית (2014-2013). לימד כמרצה בכיר בפקולטה למשפטים באוניברסיטה העברית, וב-2017 מונה לפרופסור חבר.

## תחומי מחקר
שגב מתמחה בעיקר בפילוספיה של המשפט ובפילוסופיה של המוסר, ובקשר ביניהם.

### ממאמריו

* General Versus Special Theories of Discrimination, **Journal of Moral Philosophy** 18 (2021): 265-298.
* Moral Innocence and the Criminal Law, **Cambridge Law Journal** 79 (2020): 549-577.
* Should We Prevent Deontological Wrongdoing? **Philosophical Studies** 173 (2016): 2049-2068.
* Justification under Uncertainty, **Law & Philosophy** 31 (2012): 523-563.
* Justification, rationality and mistake: Mistake of law is no excuse? It might be a justificaton! **Law and Philosophy** 25(1) (2006): 31-79.

### ספריו
פרסם מספר ספרים, בין היתר על חופש הביטוי, בהנחיית מרדכי קרמניצר:
* ראם שגב (בהנחיית מרדכי קרמניצר), **"סוב-יודיצה" הגבלת ביטויים לשם הגנה על תקינותם ותדמיתם של הליכים שיפוטיים** (2001, המכון הישראלי לדמוקרטיה)
* ראם שגב (בהנחיית מרדכי קרמניצר), **חופש הביטוי נגד רשויות המדינה**: הצעה לביטול האיסורים על ביטויים הפוגעים במעמדם של שופטים ועובדי ציבור (2001, המכון הישראלי לדמוקרטיה)
* ראם שגב (בהנחיית מרדכי קרמניצר), **שקלול ערכים ואיזון אינטרסים** (המכון הישראלי לדמוקרטיה, 2008)
* ראם שגב (בהנחיית מרדכי קרמניצר), **חופש הביטוי: הצדקות וסייגים** (2008, המכון הישראלי לדמוקרטיה)

## קישורים חיצוניים
* 
* 
* דף אישי באתר האוניברסיטה העברית

## הערות שוליים

קטגוריה:סגל האוניברסיטה העברית בירושלים: משפטים
קטגוריה:בוגרי תוכנית פולברייט ישראלים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1970
מוזיקת גריים

**מוזיקת גריים** (באנגלית: **Grime music**) הוא תת-ז'אנר מוזיקלי של מוזיקת דאנס אלקטרונית שפותח בתחילת העשור הראשון של המאה ה-21 בלונדון. הז'אנר מכיל אלמנטים מהז'אנרים גראז' בריטי, מוזיקת ג'אנגל, דאנסהול והיפ-הופ.

הז'אנר הופיע לראשונה בתחנות רדיו פירטיות ובסצנות מחתרתיות, עד שזכה לפופולריות מיינסטרים בבריטניה באמצע העשור הראשון של המאה ה-21, לאחר הופתעם של המוזיקאים דיזי רסקל, קאנו , וילי  ולית'ל ביזל . הז'אנר זכה לפופולריות מיינסטרים בין-לאומית במהלך העשור הראשון והשני של המאה ה-21. כמו כן, נטען כי הז'אנר הוא "ההתפתחות המוזיקלית המשמעותית ביותר בבריטניה בעשרות השנים האחרונות".

אף על פי ש'יים דמיון בין מוזיקת גריים להיפ-הופ, מוזיקת גריים בדרך כלל נחשבת כז'אנר נפרד מהיפ-הופ בעיקר בשל מאפייני הגראז' בריטי ומוזיקת ג'אנגל במוזיקת גריים.

## אפיון
הז'אנר מאופיין בברייקים של 4/4, מהירים ומסונכרנים של 2-סטפ גראז', בדרך כלל בסביבות 140 פעימות לדקה, ולעיתים קרובות מכיל צליל אלקטרוני אגרסיבי או משונן. המוזיקאי וילי , שטוען בעצמו כי הוא יצר את הז'אנר, טוען באוטוביוגרפיה שלו משנת 2017, *Eskiboy*, שהוא באופן אישי יצר את רוב היצירות המוזיקליות המוקדמות שלו ב-140 פעימות לדקה, בעיקר בשל קצב ברירת המחדל ב-FL Studio. מבחינה סגנונית, מוזיקת גריים מכילה אלמנטית מהז'אנרים גראז' בריטי, דראם אנד בייס, היפ-הופ ודאנסהול. כמו כן, ניתן למצוא שילוב של אלמנטטים אלקטרוניים עתידניים ובייסליינים אפלין וגרוניים ביצירות מהז'אנר. בנוסף לזאת, ראפינג סביב תיאורים קודרים של החיים העירוניים הוא מרכיב מרכזי ביצירות מהז'אנר. בנוסף לכך, מוזיקאים בריטים מהז'אנר מתייחסים ביצירותיהם לרוב לטכנלוגיות תקשורת פופולריות, כמו סמארטפונים ורשתות חברתיות מקוונות.

מוזיקת גריים התפתחה בעיקר מסצנת הספיד גראז'. על פי סשה פררה-ג'ונס מהניו יורקר, מוזיקת גריים פיתחה צליל עז וקטוע על ידי "זיקוק" מקצבים לסגנון מינמליסטי. בעוד שהיפ-הופ הוא מטבעו מוזיקת דאנס, סשה טוען כי "מוזיקת גריים נשמע כאילו נוצר עבור מכון כושר לאגרוף, שבו לוחמים מתאגרפים הרבה אבל בלי מקום לזוז", וכן שמוזיקת גריים שומר על סגנון שונה מהיפ-הופ. בנוסף לסשה, האטי קולינס מה-BBC News טוענת כי מוזיקת גריים הוא "מיזוג של גראז' בריטי עם קצת דראם אנד בייס ושפריץ של פאנק.

על פי אלכס דה יונג ומארק שוילנבורג, ניתן למצוא ביצירות מוזיקת גריים דגימות של צלילי גלי שן מסור (צ'יפטיון) ממוזיקת משחקי וידאו  ורינגטונים. לדוגמה, מוזיקה מסטריט פייטר II נדגמת לעיתים קרובות, שכן מוזיקת גריים "נבנה סביב התנגשויות ליריות" אשר "מושווים לקרבות 1 על 1 של סטריט פייטר". דוגמה נוספת למוזיקת משחקי וידאו שהיה בה עניין ביצירות מוזיקת גריים היא מוזיקה מ-** .

## קישורים חיצוניים

## הערות שוליים

קטגוריה:סגנונות מוזיקליים
קטגוריה:מוזיקה אלקטרונית
קטגוריה:מוזיקה שחורה
קטגוריה:שנות ה-2000 במוזיקה
כפר סבא 1928

**כפר סבא 1928** הוא מועדון כדורגל ישראלי מהעיר כפר סבא, המשחק בליגה א'.

המועדון נוסד כקבוצת אוהדים בשנת 2023, לאחר שנים של מאבק בין הקהל של הפועל כפר סבא לבין הבעלים ושחקן העבר של המועדון, יצחק שום, כאות מחאה על אופן הניהול, וככלי לשימור קהילת האוהדים בעיר, שהלכה והתמעטה עם השנים, בעקבות ניהול הקבוצה.

## הקמת המועדון
בשנת 2017, רכש יצחק שום את מועדון הכדורגל הפועל כפר סבא, והוא בעליו עד היום. בשנים מאז התגבר המתח בין הקהל לשום על רקע כישלונות מקצועיים והתנהלות שנויה במחלוקת - כשקו פרשת המים היה פיטורי המאמן מסאי דגו על רקע אי-שיתופו של הנכד של שום, טום שלח, בעוד הקבוצה ממוקמת במקום הראשון בטבלה בליגה הלאומית. את אותה עונה סיימה הקבוצה במבחנים לירידה לליגה א' (כדורגל) מול עירוני טבריה, כששום עצמו נמצא על הקווים.

לאחר כמה שנים לא מוצלחות, אשר כללו כישלונות מקצועיים נוספים, פיטורי מאמנים חוזרים ונשנים, וסכסוכים, לרבות תביעות נגד האוהדים, החליטו אוהדי הקבוצה להקים קבוצת אוהדים, אשר תהווה אלטרנטיבה לתושבי העיר חובבי הספורט ואוהדי הכדורגל, שהפסיקו לבוא למשחקיה של הפועל כפר סבא. בתחילת קיץ 2023 הוקמה עמותת האוהדים **כפר סבא של האוהדים 1928**, על שם שנת ההקמה של הפועל כפר סבא "המקורית", כדי לייצג את החיבור בין האוהדים והקבוצה החדשה, לקבוצה העירונית ההיסטורית.
העמותה היא בעלת זכויות הניהול בקבוצה.

## היסטוריה
בשנה הראשונה להקמתה, נרשמה קבוצת "כפר סבא 1928", או בשמה הרשמי "מ.כ. כפר סבא", לעונת המשחקים בליגה ג', מחוז שרון. סגל הקבוצה נבנה בעיקר משחקני בית - שחקנים שגדלו בעיר, ושיחקו בשנים עברו, בקריירה המקצועית שלהם במועדון הפועל כפר סבא. למאמן הקבוצה מונה שלומי בן ציון, שאימן שנים רבות במחלקת הנוער של הפועל כפר סבא, ואף היה עוזר מאמן בקבוצה הבוגרת בליגת העל. בן ציון עצמו מזדהה כאוהד מסור של הקבוצה, ואף כתב את המילים של חלק משירי האוהדים של הקבוצה שהקהל נוהג לשיר במשחקים.

הקבוצה לובשת מדים ירוקים, שעוצבו כמחווה למדים של הפועל כפר סבא משנות ה-90, ומארחת את משחקיה באצטדיון לויטה העירוני, השוכן במזרח העיר כפר סבא ומכיל כ-5,800 מקומות ישיבה.

כבר בשנה הראשונה לקיום המועדון, סיימה הקבוצה במקום הראשון בליגה ג' שרון, ועלתה לליגה ב'.

שנה לאחר מכן, סיימה הקבוצה את העונה במקום הראשון בליגה ב' דרום א', ועלתה לליגה א'. באותה עונה הצטרפה הקבוצה באופן רשמי למרכז הפועל ושינתה את סמל הקבוצה בהתאם.

למאמן הקבוצה בליגה א' לעונת 2025/2026 מונה כוכב העבר של המועדון, עידן דוד.
ממוזער|הסמל הראשון של הקבוצה
ממוזער|הסמל השני של הקבוצה, עד עונת 2024/2025

## סגל הקבוצה
; נכון ל-18 ביולי 2025

### צוות מקצועי

## קישורים חיצוניים
* 

* 

קטגוריה:קבוצות כדורגל ישראליות
קטגוריה:כפר סבא: מועדוני ספורט
אחמד חאלידי

**אחמד עבד אל-מג'יד אל-חאלידי** (בערבית: **أحمد عبد المجيد الخالدي**; נולד ב-1945) הוא משפטן ואקדמאי פלסטיני, לשעבר שר בממשלות הרשות הפלסטינית.

## ביוגרפיה
חאלידי נולד ב-1945 בירושלים ועבד במשך השנים כעורך דין בשכם. הוא בעל תואר דוקטור במשפט ציבורי, מערכת פוליטית ומשפט חוקתי מאוניברסיטת קהיר מאז 1979. הוא גם כיהן כפרופסור למשפטים ודיקן הפקולטה למשפטים באוניברסיטת א-נג'אח והיה גורם מרכזי בניסוח חוקה פלסטינית קבועה.

במרץ 2006 מונה חאלידי לכהן כשר המשפטים בממשלתו הראשונה של איסמעיל הנייה עד מרץ 2007. בכהונתו זו נאבק נגד ביטול מעמד התושבות למחבלי חמאס על ידי ישראל. בנוסף, איים לתבוע את ישראל בבית הדין הפלילי הבין-לאומי.

ב-20 באפריל 2024 פורסם כי הוא מונה מחדש כחבר מועצת המנהלים של ועדת הבחירות המרכזית הפלסטינית החל מ-1 באפריל 2024.

## הערות שוליים

קטגוריה:פוליטיקאים פלסטינים
קטגוריה:שרי המשפטים של הרשות הפלסטינית
קטגוריה:משפטנים פלסטינים
קטגוריה:בוגרי אוניברסיטת קהיר
קטגוריה:סגל אוניברסיטת א-נג'אח
קטגוריה:פלסטינים שנולדו ב-1945
ממשלת חמדאללה השנייה

**ממשלת ראמי חמדאללה השנייה** היא הממשלה השש-עשרה של הרשות הפלסטינית בראשות רמי חמדאללה, היא כיהנה מ-19 בספטמבר 2013 עד 2 ביוני 2014.

## הקמת הממשלה
על רמי חמדאללה הוטל להרכיב את הממשלה החדשה ב-13 באוגוסט 2013, על ידי אבו מאזן. ממשלתו השנייה של רמי אלחמדאללה נשבעה ב-19 בספטמבר 2013. הרכב הממשלה היה כדלקמן: 

## הערות שוליים

קטגוריה:ממשלות הרשות הפלסטינית
קטגוריה:2013 בפוליטיקה
קטגוריה:2014 בפוליטיקה
קטגוריה:2013 באסיה
קטגוריה:2014 באסיה
התפתחות הקפיטליזם ברוסיה

**התפתחות הקפיטליזם ברוסיה** (ברוסית: **Развитие капитализма в России**) הוא חיבור כלכלי מוקדם מאת ולדימיר איליץ' לנין שנכתב בעת שהיה בגלות בסיביר. הוא פורסם ב-1899 תחת השם הבדוי "ולדימיר אילין". החיבור ביסס את המוניטין שלו כתאורטיקן מרקסיסטי מרכזי.

## היסטוריה
לנין החל לעבוד על החיבור בזמן שהיה בכלא, לאחר שנעצר בסנקט פטרבורג יחד עם חברי "איחוד המאבק לשחרור מעמד הפועלים". העבודה על החיבור הושלמה בגלות בכפר . בשלוש שנים הספיק לנין לבחון כמות גדולה של ספרות על הכלכלה הרוסית, ובספר נעשה שימוש בלמעלה מ-500 מקורות: מונוגרפיות, מאמרים, ספרי עיון סטטיסטיים, אוספים, ביקורות ועוד. עד שהעבודה הושלמה, מלאו ללנין 29. הספר פורסם לראשונה במרץ 1899 תחת השם הבדוי "ולדימיר אילין" ונמכר ב-2,400 עותקים. ב-1908 יצאה המהדורה השנייה של הספר לאור עם שינויים קלים.

## תוכן
בחיבור תקף לנין את הטענה הפופוליסטית שרוסיה יכולה להימנע משלב התפתחות קפיטליסטי, ושהקומונה הכפרית יכולה לשמש בסיס לקומוניזם. במקום זאת טען לנין שהקומונות הכפריות כבר נמחקו על ידי הקפיטליזם והסטטיסטיקה הראתה את המידה שבה הפיאודליזם כבר גווע ברוסיה. לנין ציין את צמיחתו של שוק לאומי לסחורות ברוסיה המחליף את השווקים המקומיים, את הנטייה לגדל יבולים במזומן במקום להסתמך על חקלאות קיום, וצמיחה של בעלות אינדיבידואלית ולא קהילתית.

## הערות שוליים

קטגוריה:ספרים רוסיים
קטגוריה:ספרי 1899
הדיוויזיה השביעית (ארצות הברית)

**דיוויזיית החי"ר השביעית** (באנגלית: **7th Infantry Division**) היא דיוויזיה בצבא ארצות הברית, המוצבת בבסיס משותף לואיס-מק'קורד במדינת וושינגטון. הדיוויזיה הוקמה ב-6 בדצמבר 1917 במהלך מלחמת העולם הראשונה בקמפ וילר שבג'ורג'יה, ונודעת בכינוי "דיוויזיית הכידון" (Bayonet Division) או "דיוויזיית שעון החול" בשל סמלה.

הדיוויזיה לחמה במלחמת העולם הראשונה בחזית המערבית, במלחמת העולם השנייה במערכה באסיה ובאוקיינוס השקט (כולל קרבות באיים האלאוטיים, קווג'ליין, לייטה ואוקינאווה), במלחמת קוריאה, שם השתתפה בנחיתה האמפיבית באינצ'ון ובקרב מאגר צ'וסין. היא גם תמכה במבצעים במלחמה הקרה, בפלישה האמריקאית לפנמה ובמלחמה העולמית בטרור. הדיוויזיה לא הייתה פעילה בשנים 1921–1940, 1971–1985, 1994–1999, 2006–2012.

בשנת 2012 הופעלה מחדש כמטה מנהלי שאינו נפרס, ובתפקידה זה משמשת כמפקדה המפקחת על אימון ושמירה על כשירות של כוחות שנשלחים למשימות לוחמה תחת פיקודים אחרים במידת הצורך. הדיוויזיה כוללת שתי בריגדות סטרייקרים, ובריגדת תעופה (המפעילה מסוקי בואינג AH-64 אפאצ'י, סיקורסקי UH-60 בלאק הוק, בואינג CH-47 צ'ינוק וכטב"מים AAI RQ-7 Shadow).

סמלה של הדיוויזיה הוא בצורת שעון חול והמוטו שלה הוא "Trust in Me" ("בטח בי").
## קישורים חיצוניים

*אתר הדיוויזיה

*
7
7
קטגוריה:דיוויזיות בצבא ארצות הברית במלחמת העולם השנייה
קטגוריה:פיקוד האינדו-פסיפי של ארצות הברית